b'\n_START_ARTICLE_\nBundesgerichtshof\n_START_PARAGRAPH_\nBundesgerichtshof (BGH) er Tysklands f\xc3\xb8derale h\xc3\xb8yesterett for sivil- og straffesaker, med sete i Karlsruhe. En av strafferettsavdelingene er plassert i Leipzig. Domstolen er en av Tysklands fem f\xc3\xb8derale h\xc3\xb8yesteretter._NEWLINE_Bundesgerichtshof m\xc3\xa5 ikke forveksles med Bundesverfassungsgericht som ogs\xc3\xa5 holder til i Karlsruhe.\n_START_SECTION_\nHistorie\n_START_PARAGRAPH_\nBundesgerichtshof ble grunnlagt 1950. Opprinnelig skulle domstolen etter Tysklands gjenforening flytte til den historiske h\xc3\xb8yesterettsbygningen Reichsgerichtsgeb\xc3\xa4ude i Leipzig. Imidlertid ville ikke dommerne forlate Karlsruhe. Leipzig fikk kun femte straffesenat som tidligere hadde holdt til i Berlin._NEWLINE_Bundesverwaltungsgericht flyttet 2002 inn i Reichsgerichtsgeb\xc3\xa4ude i Leipzig, mens det femte straffesenatet holder til i Villa Sack, ogs\xc3\xa5 den i Leipzig.'